
Endorfinak, zoriontasunaren droga 



Maitemintzen garenean, sudur-puntan jartzen zaiguna egiten 
dugunean, aide batera tabu inozoak uzten ditugunean, arriskatzen 
garenean, irudikatzen dugunean abesten dugula gure abeslari gogokoenak 
bezala... Txora-txora eginda momentu horietan guztietan egoten gara. 



Euforiak jota. Zergatik? Sentitzen ari garelako endorfina korronte bat. 

Nerea Lizarralde - Gaztezulo 

Zer dira endorfinak? Plazerrarekin zerikusia duten substantziak dira. Laguntzen dute, besteak 
beste, mina gutxitzen eta depresioari eta estresari aurre egiten. Garunaren morfina naturala dira 
endorfinak, beraz. Hau da, gure gogo aldartea substantzia horrek determinatzen du, eta mina 
sentitzen dugun bakoitzean gure organismoak sortzen ditu endorfinak, mina desager dadin. Zenbat 
eta endorfina gehiago, orduan eta hobeto. 

Batzuetan, energiaz beterik esnatzen gara; ez dakigu zergatik, baina sentitzen gara zoriontsu. 
Sentsazio hori berehala pasatzen da; agian, minutu gutxi batzuen ondoren. Endorfinek dute errua. 
Batzuei gertatzen zaie musika entzun edo poesia irakurtzen dutenean; beste batzuei, gidatzen ari 
direla eta azeleratu egin behar dutenean; zenbaiti, marka bat gainditu edo helburu bat lortzen 
dutenean... 

Primerako botika naturala 

Pertsonentzat sistema immunologikoa sendo mantentzea, Ikerlari askok diotenez, funtsezkoa 
da. Endorfinek immunitatearen osasunarekin dute zerikusi handia. Gaixo terminalek erabakitzen 
dutenean bizitzaz gozatzea, luzaroago bizi dira. Izan ere, antsietateak ez du eragiten sufrimendua 
areagotu besterik. Heroinazaleek endorfinak sortzeko eta haien ondorio mesedegarriak sentitzeko 
gaitasuna galtzen dute, esaterako; minari eta estresari aurre egiteko mekanismoa suntsitzen dute. 
Horregatik, hasieran, heroina erabiltzen dute arren plazerra edo zoriontasuna bilatzeko, azkenean 
hartzen dute ez sufritzeko eta arintzeko mina, endorfinek ezin bete baitute haien eginkizuna. 

Eta zer egin daiteke sortzeko endorfinak? Barre egin, adibidez. Barrea da analgesikorik 
indartsuenetarikoa: bospasei minututan barre egitea nahikoa da endorfinak garunak sor ditzan. 



Horregatik, ospitale askotan hasi dira irri-terapia aplikatzen. Egunero denek barre apur bat egiteko 
ahalegina egin beharko genukeela garbi dago. Barreak estresa suntsitu eta botila erdi beteta — 
eta ez erdi hutsik — ikusten laguntzen du-eta. Gainera, irri egitea geure burua lasaitzeko, sentitzeko 
eta maitatzeko ahalmena zabaltzeko biderik onena da. 

Endorfinak eta plazebo efektua 

Haginetako mina zuten gaixoekin esperimentu txiki bat egin zuen mediku batek. Hasieran, 
plazeboa eman zien, eta besterik gabe, Joan egin zitzaien mina. Ondoren, berriro plazeboa eman 
baino lehen, naxolona eman zien — morfinaren ohiko antagonista — , eta gaixoek mina sentitu 
zuten berriro. Beraz, medikuak plazebo efektua ez zela soilik psikologikoa agerian utzi zuen; aitzitik, 
gaixoen burmuinek sortzen zutela morfinaren ezaugarri bereko substantziaren bat, benetako 
sendagaia plazeboa zelakoan. Gaixoak sendagaian eta medikuarengan duen konfiantzak 
garrantzi handia duela esan nahi du horrek. Minbiziakjota dauden gaixoen %35ek mina arintzen du 
plazeboekin. 

Estresa 

Elikagaiak eta sua lortu beharrak eta piztien aurka egiteak estresatzen gintuen kobazuloetan 
bizi ginenean. Estresaren jatorria psikologikoa da gaur egun, ordea: langabezian egotea, 
senideren baten heriotza, hipoteka... Nork bere erara, estres fisikoa eta psikologikoa izaten du. 

Garrantzitsuena egoera berrietara moldatzeko gaitasuna izatea da. Ez diogu estresari aurre 
egin behar, eta are gutxiago, sendagaiekin; estresa konpentsatzen saiatuko gara, ordura arte 
bezala endorfinak sortzen jarraitzeko. Egoteko pozik. Egoteko zoriontsu. Nola lortuko dugu? 
Gorputzeko tentsioak askatzen lagunduko diguten ariketen bidez. Horretan ez dute eguneroko 
presak eta kezkek laguntzen. Dena dela, triste samar sentitzen garenean, momentu onez oroitzea 
komeni da, gure organismoak endorfina korronteak sortu zituen momentuez; esaterako, lagunekin 
barrez lehertzear egon ginen egun hartaz. 

Estres izugarria izan ohi dugu, gaur egun. Eta endorfina gehiago behar dugu gure arbasoek 
baino. Horregatik, gizakiak ordezkatzeko plazer naturalak gauza gehiago behar du: telebista, 
tabakoa, alkohola... Eta oporrak behar ditugu ere. Zein da irtenbide onena? Arestian esan bezala, 
ez itsutzea estresarekin eta teknikak bilatzea negatibitatea uxatzeko: kirola, meditazioa (Tai-Xia, 
Yoga...), dantza, zaletasunen bat, masajeak... 




Endorfinak, zoriontasunaren droga 

Maitemintzen garenean, sudur-puntan jartzen zaiguna egiten dugunean, 
tabu inozoak aide batera uzten ditugunean, arriskatzen garenean, gure 
abeslari gogokoenak bezala abesten dugula irudikatzen dugunean... 
VI Momentu horietan guztietan txora-txora eginda egoten gara. Euforiak jota. 

Zergatik? Endorfina korronte bat Sentitzen ari garelako. 

Nerea Lizarralde - Gaztezulo 

Zer dira endorfinak? Plazerrarekin zerikusia duten substantziak dira. Mina gutxitzen eta 
depresioari eta estresari aurre egiten laguntzen dute, besteak beste. Garunaren morfina naturala 
dira endorfinak, beraz. Hau da, substantzia horrek gure gogo aldartea determinatzen du, eta gure 
organismoak mina sentitzen dugun bakoitzean sortzen ditu endorfinak, mina desager dadin. 
Zenbat eta endorfina gehiago, orduan eta hobeto. 

Batzuetan, energiaz beterik esnatzen gara; ez dakigu zergatik, baina zoriontsu sentitzen gara. 
Sentsazio hori berehala pasatzen da; agian, minutu gutxi batzuen ondoren. Endorfinek dute errua. 
Batzuei musika entzun edo poesia irakurtzen dutenean gertatzen zaie; beste batzuei, gidatzen ari 
direla eta azeleratu egin behar dutenean; zenbaiti, marka bat gainditu edo helburu bat lortzen 
dutenean... 

Primerako botika naturala 

Ikerlari askok diotenez, sistema immunologikoa sendo mantentzea funtsezkoa da 
pertsonentzat. Endorfinek immunitatearen osasunarekin zerikusi handia dute. Gaixo terminalek 
bizitzaz gozatzea erabakitzen dutenean, luzaroago bizi dira. Izan ere, antsietateak sufrimendua 
areagotu besterik ez du eragiten. Heroinazaleek, esaterako, endorfinak sortzeko eta haien ondorio 
mesedegarriak sentitzeko gaitasuna galtzen dute; minari eta estresari aurre egiteko mekanismoa 
suntsitzen dute. Horregatik, hasieran, heroina plazerra edo zoriontasuna bilatzeko erabiltzen dute 
arren, azkenean ez sufritzeko eta mina arintzeko hartzen dute, endorfinek ezin bete baitute haien 
eginkizuna. 

Eta zer egin daiteke endorfinak sortzeko? Barre egin, adibidez. Barrea analgesikorik 
indartsuenetarikoa da: bospasei minututan barre egitea nahikoa da garunak endorfinak sor ditzan. 



Horregatik, ospitale askotan irri-terapia aplikatzen hasi dira. Garbi dago egunero denek barre apur 
bat egiteko ahalegina egin beharko genukeela. Barreak estresa suntsitu eta botila erdi beteta — 
eta ez erdi hutsik — ikusten laguntzen du-eta. Gainera, geure burua lasaitzeko, sentitzeko eta 
maitatzeko ahalmena zabaltzeko biderik onena da irri egitea. 

Endorfinak eta plazebo efektua 

Mediku batek esperimentu txiki bat egin zuen haginetako mina zuten gaixoekin. Hasieran, 
plazeboa eman zien, eta besterik gabe, mina Joan ogin zitzaien. Ondoren, berriro plazeboa eman 
baino lehen, naxolona eman zien — morfinaren ohiko antagonista — , eta gaixoek mina sentitu 
zuten berriro. Beraz, medikuak agerian utzi zuen plazebo efektua ez zela soilik psikologikoa; aitzitik, 
gaixoen burmuinek morfinaren ezaugarri bereko substantziaren bat sortzen zutela, plazeboa 
benetako sendagaia zelakoan. Horrek esan nahi du Gaixoak sendagaian eta medikuarengan 
duen konfiantzak garrantzi handia duela. Minbiziak jota dauden gaixoen %35ek plazeboekin 
arintzen du mina. 

Estresa 

Kobazuloetan bizi ginenean, elikagaiak eta sua lortu beharrak eta piztien aurka egiteak 
estresatzen gintuen. Gaur egun, ordea, estresaren jatorria psikologikoa da: langabezian egotea, 
senideren baten heriotza, hipoteka... Nork bere erara, estres fisikoa eta psikologikoa izaten du. 

Garrantzitsuena egoera berrietara moldatzeko gaitasuna izatea da. Ez diogu aurre egin behar 
estresari, eta are gutxiago, sendagaiekin; estresa konpentsatzen saiatuko gara, endorfinak ordura 
arte bezala sortzen jarraitzeko. Pozik egoteko. Zoriontsu egoteko. Nola lortuko dugu? Gorputzeko 
tentsioak askatzen lagunduko diguten ariketen bidez. Eguneroko presak eta kezkek ez dute 
horretan laguntzen. Dena dela, triste samar sentitzen garenean, momentu onez oroitzea komeni 
da, gure organismoak endorfina korronteak sortu zituen momentuez; esaterako, lagunekin barrez 
lehertzear egon ginen egun hartaz. 

Gaur egun, estres izugarria izan ohi dugu. Eta gure arbasoek baino endorfina gehiago behar 
dugu. Horregatik, gizakiak plazer naturalak ordezkatzeko gauza gehiago behar du: telebista, 
tabakoa, alkohola... Eta oporrak ere behar ditugu. Zein da irtenbide onena? Arestian esan bezala, 
estresarekin ez itsutzea eta negatibitatea uxatzeko teknikak bilatzea: kirola, meditazioa (Tai-Xia, 
Yoga...), dantza, zaletasunen bat, masajeak... 



